Merkezê Îrtîbatî û Çapemenîye yê HPGyî derheqê çalakîyanê gerîlayan û hêrişê artêşa tirke de eşkerayîye daye û nê pare kerdî:
''Herêma Zapî;
14 û 15ê temmuze de Warê Xoverdayîşî yê Girê FMyî de îşxalkerî bi çekanê giranan ameyî pirodayene. 14ê temmuze de Warê Xoverdayîşî yê Girê Cûdîyî de droneyêkê dişmenî ame pirodayene û îmhakerdene.
Herêma Xakurkê;
14ê temmuze de Girê Şehîd Şahînî de îşxalkerî bi çekanê giranan ameyî pirodayene û derbkerdene. Na çalakîye hetê hêzanê ma yê YJA Starî ra ameye kerdene.
Bombarduman
15ê temmuze de mewzîyê ma yê Warê Xoverdayîşî yê Sîda bi bombayanê taktîk nukleerî ameyî bombardumankerdene.
14 û 15ê temmuze de artêşa tirke ya îşxalkere hêrişê mewzîyanê Warê Xoverdayîşî yê Sîda û Girê FMyî yê Zapî kerd. Îşxalkeran kerd ke bi kepçeyan mewzîyan birijnê. Eynî rojan de Golka, Gundê Dergelê, Gundê Şêlazê û  Warê Xoverdayîşî yê Girê Hakarî  yê Metîna û Girê Şehîd Heqî yê Xakurkê bi teyarayanê şerî, obus, havan û çekanê giranan dîyayî bombayan ver.''
